**ДОКУМЕНТАЦИЯ**

**за възлагане на обществена поръчка по реда на глава двадесет и шеста от Закона за обществените поръчки (ЗОП), с предмет:**

**„Извършване на маркшайдерски измервания: за определяне на фактическото положение на минните изработки и инженерната инфраструктура /пътища, депа, отвали и други/; взаимното положение на контура на площта на находището, концесионната площ и минните изработки; обемите добита минна маса и полезно изкопаемо; обработка на резултатите от контролните замери, изготвяне на съответните графични материали, сравнителни анализи, предложения и други“**

**І. ВЪЗЛОЖИТЕЛ. ОБЕКТ И ПРЕДМЕТ НА ПОРЪЧКАТА.**

Министерството на енергетиката, с адрес гр. София, ул. „Триадица” № 8, отправя покана към всички заинтересовани лица за участие в обществена поръчка по реда на глава двадесет и шеста от Закона за обществените поръчки (ЗОП)за избор на изпълнител за обществена поръчка с предмет „Извършване на маркшайдерски измервания: за определяне на фактическото положение на минните изработки и инженерната инфраструктура /пътища, депа, отвали и други/; взаимното положение на контура на площта на находището, концесионната площ и минните изработки; обемите добита минна маса и полезно изкопаемо; обработка на резултатите от контролните замери, изготвяне на съответните графични материали, сравнителни анализи, предложения и други“

**Интернет адрес:** [www.mе.government.bg](http://www.mе.government.bg)

**Профил на купувача:** <https://www.me.government.bg/bg/competitions/izvarshvane-na-markshaiderski-izmervaniya-za-opredelyane-na-fakticheskoto-polojenie-na-minnite-izrabotki-1259-c363-1.html?p=e30>=

Обект на обществената поръчка е услуга с код по CPV: 71332000 – геоинженерни услуги.

Предмет на обществената поръчка: **„Извършване на маркшайдерски измервания: за определяне на фактическото положение на минните изработки и инженерната инфраструктура /пътища, депа, отвали и други/; взаимното положение на контура на площта на находището, концесионната площ и минните изработки; обемите добита минна маса и полезно изкопаемо; обработка на резултатите от контролните замери, изготвяне на съответните графични материали, сравнителни анализи, предложения и други“.**

**ІІ. МОТИВИ ЗА РЕДА НА ВЪЗЛАГАНЕ НА ОБЩЕСТВЕНАТА ПОРЪЧКА.**

Максималният разполагаем финансов ресурс на Възложителя за изпълнение на предмета на настоящата поръчка е в размер на 60 000 лв. без ДДС.

Участник в обществената поръчка ще бъде отстранен, ако ценовото му предложение надвишава максималната стойност на поръчката*.*

Чрез възлагане на обществената поръчка ще бъдат избрани изпълнители с цел да бъдат извършени маркшайдерски замери, които да дадат информация за анализ на получените резултати с водените на отчет данни в Националния баланс на запасите и ресурсите на находища на подземни богатства и тези декларирани от концесионерите в съответните отчети.

С извършването на маркшайдерските замери ще се допълни графичната информация относно недобитото количество от съответното подземно богатство, неговото пространствено разположение, фактическото състояние на повърхността в района на предоставената концесионна площ, изградените насипища, пътища и т.н., като по този начин ще се повиши контрола по изпълнение на Годишните и Цялостни работни проекти за добив и първична преработка.

Предвид изложеното, с цел да се осигури максимална публичност, респективно да се постигнат и най-добрите за възложителя условия, да се защити обществения интерес, посредством осъществяване на контрол върху разходването на средства и едновременно с това да насърчи конкуренцията, като се създадат равни условия и прозрачност при участие на неограничен кръг от заинтересовани лица, както и при съблюдаване нормата на чл. 20, ал. 3, т. 2 ЗОП, е определен реда за възлагане на обществената поръчка - чрез обява за събиране на оферти по реда на Глава двадесет и шеста от ЗОП.

**ІІІ. ПРОГНОЗНА СТОЙНОСТ НА ПОРЪЧКАТА.**

Настоящата обществената поръчка се финансира със средства от бюджета на Министерството на енергетиката.

Прогнозната стойност на поръчката е 60 000 лева без ДДС, с включени всички разходи (вкл. командировъчни) по изпълнението, за целия срок на договора.

**ІV. ТЕХНИЧЕСКА СПЕЦИФИКАЦИЯ.**

Настоящата техническа спецификация е изготвена в съответствие с изискванията на ЗОП и ППЗОП за възлагане на обществена поръчка с предмет: „Извършване на маркшайдерски измервания: за определяне на фактическото положение на минните изработки и инженерната инфраструктура /пътища, депа, отвали и други/; взаимното положение на контура на площта на находището, концесионната площ и минните изработки; обемите добита минна маса и полезно изкопаемо; обработка на резултатите от контролните замери, изготвяне на съответните графични материали, сравнителни анализи, предложения и други“

1. **Предмет**

Предмет на обществената поръчка е извършване на маркшайдерски измервания на 15 бр. находища на подземни богатства, както следва:

1. находище „Маница”, с концесионер ЕТ "Морски бряг - Атанаска Василева", гр. Варна, разположено в землището на с. Виница, общ. Варна, обл. Варна;
2. находище „Суворово“, с концесионер "Пътища и мостове" ЕООД, гр. Варна. разположено в землището на гр. Суворово, общ. Суворово, обл. Варна;
3. находище„Цареви ливади“, с концесионер „Фининвестмънт” ЕООД, гр. Варна, разположено в землището на гр. Суворово, общ. Суворово, обл. Варна;
4. находище „Мътница 2“, с концесионер "Пътища" АД, гр. Шумен, разположено в землището на гр. Шумен, общ. Шумен, обл. Шумен;
5. находище „Адъта“, с концесионер „Паола комерс” ООД, гр. Ловеч, разположено в землище Александрово, общ. Ловеч;
6. находище „Железино”, с концесионер „Динел” ЕООД, гр. София, разположено в землището на с. Нова ливада, общ. Ивайловград, обл. Хасково;
7. находище „Кобилино”, участък „Нивата”, с концесионер „Риолит" ЕООД, гр. Крумовград, разположено в землището на с. Кобилино, общ. Ивайловград, обл. Хасково;
8. находище „Ерковище”, участъци „Вриза“ и „Бистрица“, с концесионер ЕТ „Румен Арнаудов-Айтен Арнаудова”, разположено в землището на с. Плетена, общ. Сатовча, обл. Благоевград;
9. находище „Катрище“, с концесионер „Катстрой 13“ ЕООД, разположено на територията на общ. Кюстендил, обл. Кюстендил;
10. находище „Събини върби - север", концесионер "Инмат - 2004" ООД, разположено на територията на община Сливен;
11. находище „Исенов връх", концесионер "ПИ ЕС АЙ" АД, гр. Стара Загора, разположено в землището на с. Ракитница, община Стара Загора, обл. Стара Загора;
12. находище „Нова Шипка, участък "Южен”, концесионер "ЗСК-Девня” АД, гр. Девня, разположено на територията на община Долни Чифлик, обл. Варна;
13. находище „Добри дол", концесионер „Добив и експлоатация АБО" ООД, гр. Пловдив, разположено в землището на с. Септемврийци, общ. Димово, обл. Видин;
14. находище „Благов камък", концесионер „БДС" ЕООД, гр. София, разположено на територията на община Бобошево, обл. Кюстендил;
15. находище „Ястребна“, с концесионер "Водно строителство - Силистра” АД, гр.Силистра, разположено на територията на община Ситово, обл. Силистра.

Обществената поръчка цели да бъдат извършени маркшайдерски замери, които да дадат информация за анализ на получените резултати с водените на отчет данни в Националния баланс на запасите и ресурсите на находища на подземни богатства и тези декларирани от концесионерите в съответните отчети.

С извършването на маркшайдерските замери ще се допълни графичната информация относно недобитото количество от съответното подземно богатство, неговото пространствено разположение, фактическото състояние на повърхността в района на предоставената концесионна площ, изградените насипища, пътища и т.н.

С провеждането на обществената поръчка ще се дигитализира наличната графична информация за количеството на запасите и ресурсите, ще се повиши контрола по изпълнение на Годишните и Цялостни работни проекти за добив и първична преработка.

С настоящата обществена поръчка е необходимо да бъдат постигнати следните резултати:

* създаване на модел на повърхността на концесионната площ, предоставена за добив на подземни богатства към датата на сключване на съответния концесионен договор и към датата на извършване на контролния замер;
* създаване на модел на находището, обект на концесия, към датата на сключване на концесионния договор и към датата на извършване на контролния замер;
* определяне на наличните количества полезно изкопаемо в границите на находището към датата на сключване на концесионния договор и към датата на контролния замер;
* определяне на иззетите (добити) количества полезно изкопаемо в границите на находището и извън него в периода от сключване на концесионния договор до датата на контролния замер;
* сравняване и анализ на получените резултати с водените на отчет в Националния баланс на запасите и ресурсите на находища на подземни богатства, с предоставените данни от концесионерите и др.

**2. Изисквания за изпълнение на поръчката**

Изпълнението на настоящата обществена поръчка включва извършване на маркшайдерски измервания на 15 (петнадесет) броя находища, посочени по – горе, разположени на територията на Република България, за определяне на фактическото положение на минните изработки и инженерната инфраструктура /пътища, депа, отвали и други/; взаимното положение на контура на площта на находището, концесионната площ и минните изработки; обемите добита минна маса и полезно изкопаемо; обработка на резултатите от контролните замери, изготвяне на съответните графични материали, сравнителни анализи, предложения и други.

При изпълнението на настоящата обществена поръчка трябва да се извърши поотделно за всяко едно от 15 –те находища, следното:

1. анализ на съществуващата маркшайдерска документация;
2. анализ на опорната мрежа и работната основа на обекта;
3. контролни измервания за определяне на фактическото положение на минните изработки или параметрите на открития рудник или кариера (генерални бордови ъгли по четирите географски посоки и височина на бордовете и др.) спрямо инженерната инфраструктура (пътища, депа, отвали и др.);
4. обработване и анализи на резултатите от измерванията;
5. създаване на цифрови модели на обектите;
6. определяне и сравняване на фактическите измерените параметри на минния обект с проектните за 2018 г.;
7. анализ на взаимно положение на контура на находището и концесионната площ;
8. изчисляване и анализ на обемите добита минна маса и полезно изкопаемо в границите на находището (утвърдените запаси и/или ресурси), кариерата, участъка, концесионната площ, от началото на концесионния договор до датата на контролното маркшайдерско заснемане;
9. определяне на обема на иззета разкривка извън плановите граници на находището – масива между външният контур на находището и границата на концесионната площ;
10. размер на нарушените площи – общо и по изработки (котлован, табани, хвостохранилища и др.);
11. размер на рекултивирани площи ако има такива;
12. изработване на графична документация (планове на повърхността на обекта, на отделни проучвателни или добивни хоризонти; на вертикални разрези и др. графични материали) въз основа на контролните измервания.
13. **Очаквани резултати**

Осъществяване на контролни измервания за установяване на фактическото състояние на находищата, обект на концесия, във връзка с контролните функции на министъра на енергетиката по Закона за подземните богатства относно изпълнението на концесионните договори за добив на подземни богатства.

Получаване на независима оценка за определяне на наличните количества полезно изкопаемо в границите на находището и концесионната площ; определяне на иззетите (добити) количества полезно изкопаемо в границите на находището и извън него.

1. **Нормативна уредба**

При изпълнение предмета на договора, Изпълнителят следва да спазва изискванията на:

ЗАКОН за подземните богатства, Обн., ДВ, бр. 23 от 12.03.1999 г.

ЗАКОН ЗА ОПАЗВАНЕ НА ЗЕМЕДЕЛСКИТЕ ЗЕМИ, Обн. ДВ, бр.35 от 24 Април 1996г.

НАРЕДБА за геолого-техническата документация на проучвателните и миннодобивните обекти, ПМС № 223 / 1.12.1999 г., ДВ, бр.108 /10.12.1999 г.

НАРЕДБА № 18 от 7.01.2000 г. за условията и реда за съгласуване на годишни проекти за търсене и/или проучване, техните изменения и допълнения, ДВ, бр. 6 от 21.01.2000 г.

НАРЕДБА за единен регистър и кадастър на разрешенията за търсене и/или проучване, ПМС № 233 / 14.12.1999 г., ДВ, бр. 111 / 21.12.1999 г., изм. ДВ. бр.54 от 4 Юли 2006г.

НАРЕДБА за изготвянето и воденето на Националния баланс на запасите, Регистъра на откритията и Специализирания кадастър на находищата на подземни богатства, ПМС № 232/14.12.1999 г., ДВ, бр. 111/21.12.1999 г.

Техническа инструкция за извършване на измерителните маркшайдерски работи при проучването, строителството и разработването на находищата на полезните изкопаеми, С. Техника, 1969 г.

Инструкция за създаване и поддържане на геодезични мрежи с местно предназначение., С., ГУГКК., 1986 г.

Единни условни знаци за маркшайдерски планове на въглищни, рудни, нерудни и нефтени находища в М 1:200, 1:500, 1:1000, 1:2000 и 1:5000., С., 1960 г.

ПОСТАНОВЛЕНИЕ на МС № 153 ОТ 29 ЮЛИ 2010 Г. за въвеждане на „Българска геодезическа система 2005“, Обн., ДВ, бр. 61 от 6 август 2010 г.

НАРЕДБА № 2 от 30 юли 2010 г. за ДЕФИНИРАНЕ, РЕАЛИЗАЦИЯ И ПОДДЪРЖАНЕ НА БЪЛГАРСКАТА ГЕОДЕЗИЧЕСКА СИСТЕМА, издадена от Министерството на регионалното развитие и благоустройството и Министерството на отбраната, Обн. ДВ. бр. 62 от 10 Август 2010г.

ИНСТРУКЦИЯ № РД-02-20-12 от 03 август 2012 г. за преобразуване на съществуващите геодезически и картографски материали и данни в „Българска геодезическа система 2005“, Издадена от Министерството на регионалното развитие и благоустройството, Обн. ДВ. бр.63 от 17 Август 2012 г.

ИНСТРУКЦИЯ № РД-02-20-25 от 20 септември 2011 г. ЗА ОПРЕДЕЛЯНЕ НА ГЕОДЕЗИЧЕСКИ ТОЧКИ С ПОМОЩТА НА ГЛОБАЛНИ НАВИГАЦИОННИ СПЪТНИКОВИ СИСТЕМИ, издадена от Министерството на регионалното развитие и благоустройството, Обн. ДВ. бр.79 от 11 Октомври 2011г.

1. **Срок за изпълнение**

Срокът за изпълнение на поръчката е до 6 (шест) месеца, при условията и реда, заложени в договора за възлагане на обществена поръчка (проекта на договор е неразделна част от документацията за обществената поръчка).

1. **Представяне на резултатите от изпълнението на поръчката**

Резултатите от изпълнението на поръчката се представят на Възложителя под формата на доклад на хартиен и цифров носител (в 1 оригинален екземпляр на хартиен носител и записани на 1 бр. цифров носител).

Изпълнението на обществената поръчка се приема от Възложителя, съгласно условията и реда, посочени в проекта на договор за възлагане на обществена поръчка.

**V. УСЛОВИЯ ЗА УЧАСТИЕ.**

Участник в обществената поръчка може да бъде всяко лице по чл. 10, ал. 1 от ЗОП.

Всеки участник в обществената поръчка има право да представи само една оферта и за пълния обем на поръчката. Офертата се изготвя на български език.

Не се разрешава представяне на варианти в офертите.

Едно физическо или юридическо лице може да участва само в едно обединение.

Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

При изготвяне на офертата си всеки участник трябва да се придържа точно към обявените от възложителя условия.

Свързани лица по смисъла на § 2, т. 45 от ДР на ЗОП не могат да бъдат самостоятелни участници в поръчката.

Клон на чуждестранно лице може да е самостоятелен участник, ако може самостоятелно да подава оферти и да сключва договори съгласно законодателството на държавата, в която е установен. В този случай, ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

За да бъде допуснат до участие в поръчката, участникът трябва да отговаря на предварително обявените условия на възложителя, както и да представи всички изискуеми документи, изготвени съгласно условията на ЗОП, ППЗОП и на настоящата документация.

Възложителят отстранява участник:

1. За когото са налице основанията по чл. 54, ал. 1, т. 1 - 5 и 7 ЗОП.

Изискването се прилага и когато участник в поръчката е обединение от физически и/или юридически лица и за член на обединението е налице някое от основанията за отстраняване по т.1.

Изискването по чл. 54, ал. 1, т. 3 от ЗОП не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Основанията по чл. 54, ал. 1, т. 1, 2 и 7 ЗОП се отнасят за лицата по чл. 40 ППЗОП.

Основанията за отстраняване по т. 1 се прилагат до изтичане на сроковете по чл. 57, ал. 3 от ЗОП.

2. не отговаря на поставените критерии за подбор или не изпълни друго условие, посочено в документацията;

3. е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

4. не е представил в срок обосновката по чл. 72, ал. 1 ЗОП или чиято оферта не е приета съгласно чл. 72, ал. 3 – 5 ЗОП;

5. участници, които са свързани лица (по смисъла на § 2, т. 45 от ДР на ЗОП).

**VІ. СЪДЪРЖАНИЕ НА ОФЕРТАТА**

За участие в обществената поръчка участниците подават оферта. Офертата трябва да бъде изготвена в съответствие с изискванията на ЗОП, ППЗОП и настоящите указания.

**Офертата трябва да съдържа:**

**1.** При участие на обединение, което не е юридическо лице - заверено копие от документ, от който да е видно правното основание за създаване на обединението. В документа следва да е определен партньор, който да представлява обединението за целите на обществената поръчка, както и да е уговорена солидарна отговорност, когато такава не е предвидена съгласно приложимото законодателство. В документа трябва да е посочена и следната информация:

- правата и задълженията на участниците в обединението;

- дейностите, които ще изпълнява всеки член на обединението.

**2.** Списък на услугите, които са идентични или сходни с предмета поръчката – по образец (Приложение № 5 към документацията);

**3.** Списък на персонала, който ще изпълнява поръчката – по образец. Към списъка се представят декларации за ангажираност за всеки посочен експерт (Приложение № 6 към документацията);

**4.** Декларация по чл. 66, ал. 1 от ЗОП – по образец (Приложение № 2.1 и Приложение № 2.2 към документацията);

**5.** Декларация по чл. 54, ал. 1, т. 1 , 2 и 7 от ЗОП – по образец (Приложение № 7 към документацията);

**6.** Декларация по чл. 54, ал. 1, т. 3 - 5 от ЗОП – по образец (Приложение № 8 към документацията);

**7.** Техническо предложение – по образец (Приложение № 1 към документацията). Когато лицето, което подава офертата, не е законният представител на участника, към техническото предложение се предоставя документ за упълномощаване.

**8.** Ценово предложение по чл. 39, ал. 3, т. 2 от ППЗОП – по образец (Приложение № 3 към документацията);

**9.** Опис на представените документи.

**VІІ. КРИТЕРИИ ЗА ПОДБОР.**

Възложителят определя по отношение на участниците следните критерии за подбор, с които се определят минималните изисквания за допустимост:

**7.1.Изисквания за Икономическо и финансово състояние на участниците:**

Възложителят не поставя изисквания по отношение на икономическото и финансовото състояние на участника.

**7.2. Изисквания за технически и професионални способности**

**7.2.1.** През последните 3 (три) години от датата на подаване на офертата, участникът трябва да е изпълнил минимум 1 (една) дейност с предмет, идентичен или сходен\* с предмета на обществената поръчка.

\* Под сходна дейност Възложителят ще приема извършване на маркшайдерски или геодезични измервания.

**7.2.2. Участникът следва да разполага с персонал,** съставен от следните специалисти, **който ще отговаря за изпълнението на поръчката:**

* **Експерт: „Маркшайдер“,** притежаващ висше образование с минимална образователно-квалификационна степен „магистър” или „бакалавър“ или еквивалентна образователна степен, в случаите, когато е придобита в чужбина. Област на висше образование „Технически науки“ с професионално направление „Проучване, добив и обработка на полезни изкопаеми“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления или еквивалентна (в случаите, когато е придобито в чужбина), по специалност „Маркшайдерство и геодезия“ или еквивалентна, в случаите, когато е придобита в чужбина.

Трябва да притежава не по-малко от 3 (три) години стаж по съответната специалност и опит в изпълнението на една от следните дейности:

* + маркшайдерски заснемания на открити или подземни минни или добивни изработки, открити рудници или кариери;
  + геодезически замервания;
* **Експерт:** „Маркшайдер“, „Геодезист“ или „Минен инженер“, притежаващ висше образование с минимална образователно-квалификационна степен „магистър” или „бакалавър“ или еквивалентна образователна степен, в случаите, когато е придобита в чужбина.

В случай, че експертът е **„маркшайдер“** – да има придобито висше образование в област на висше образование „Технически науки“ с професионално направление „Проучване, добив и обработка на полезни изкопаеми“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления или еквивалентна (в случаите, когато е придобито в чужбина), по специалност „Маркшайдерство и геодезия“ или еквивалентна, в случаите, когато е придобита в чужбина.

Експертът „маркшайдер“ е необходимо да притежава не по-малко от 3 (три) години стаж по съответната специалност и опит в изпълнението на една от следните дейности:

* + маркшайдерски заснемания на открити или подземни минни или добивни изработки, открити рудници или кариери;
  + геодезически замервания;

В случай, че експертът е **„геодезист“** – да има придобито висше образование в област на висше образование „Технически науки“ с професионално направление „Архитектура, строителство и геодезия“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления или еквивалентна (в случаите, когато е придобито в чужбина), по специалност „Геодезия“ или еквивалентна, в случаите, когато е придобита в чужбина.

Експертът „геодезист“ е необходимо да притежава не по-малко от 3 (три) години стаж по съответната специалност и опит в изпълнението на една от следните дейности:

* провеждане на геодезически измервания;
* изготвяне на експертизи и доклади;
* организация и управление на проекти в

геодезията, картографията и кадастъра;

* разработване на концепции за пространствено развитие,планиране и устройство на териториите;
* В случай, че експертът е **„минен инженер“**, същият следва да притежава висше образование с минимална образователно-квалификационна степен „магистър“ или „бакалавър“ или еквивалентна образователна степен, в случаите, когато е придобита в чужбина. Област на висше образование „Технически науки“ с професионално направление „Проучване, добив и обработка на полезни изкопаеми“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления или еквивалентна (в случаите, когато е придобито в чужбина), по една от следните специалности „Технология на минното производство“ и/или „Разработване на полезни изкопаеми“ или еквивалентна, в случаите, когато е придобита в чужбина.

Експертът „минен инженер“ е необходимо да притежава не по-малко от 3 (три) години стаж по съответната специалност и опит в изпълнението на една от следните дейности:

* + минно планиране;
  + организация и изпълнение на добивни дейности в минни предприятия;
  + проектиране и/или строителство и/или управление на минно-добивни предприятия;
  + изготвяне на анализи на производствени и технологични процеси в минно-добивни предприятия.

Задължително изискване е поне единият експерт да бъде „Маркшайдер“, а втория експерт в екипа е допустимо да бъде „Маркшайдер“ или „Геодезист“ или „Минен инженер“.

**За доказване на техническите и професионалните способности участникът следва да представи следните документи:**

**По т. 7.2.1. -** Списък на услугите, които са идентични или сходни с предмета на поръчката с посочване на стойностите, датите и получателите, заедно с доказателства за извършената дейност – по образец. Участникът следва да посочи услугата/ите, изпълнена/и през последните три години от датата на подаване на офертата, с предмет идентичен или сходен с този на настоящата обществена поръчка. Информацията следва да включва услуга/и, чието изпълнение е приключило. Информацията следва да съдържа описание на обхвата и обема на услугата/ите, начална и крайна дата на изпълнението и получателя/ите (възложителите), независимо дали са публични или частни субекти.

Когато услугата е изпълнена в обединение и представените от участника доказателства за извършена услуга са издадени на обединението като изпълнител на услугата, в този случай следва да се представи копие от договора/анекса за разпределение на дейностите между членовете на обединението, от който да е видно кои са дейностите, изпълнени от конкретния член на обединението-участник в настоящата процедура.

**По т. 7.2.2.** - Списък на персонала, който ще изпълнява поръчката, с посочване на професионална компетентност на лицата. В списъка се посочват: експертите, образованието, професионалната квалификация и професионалния опит на всяко посочено лице. Списъкът се изготвя в съответствие с образеца от документацията. Списъкът трябва да е придружен от декларация за ангажираност за всеки посочен от изпълнителя експерт.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от обществената поръчка. Възложителят изисква замяна на подизпълнител, който не отговаря на условията по чл. 66, ал. 2 ЗОП.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението или в допълнително споразумение/анекс към него.

Когато участник в процедурата е обединение, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 – 4 ЗОП.

Съгласно чл. 65 ЗОП участниците могат да се позоват на капацитета на трети лица, независимо от правната връзка между тях. В този случай трябва да се докаже, че участниците ще разполагат с ресурсите на третите лица, като представи документи за поетите от тях задължения.

Възложителят ще изиска от участника да замени посочено от него трето лице, ако то не отговаря на изискванията на чл. 65, ал. 4 ЗОП, а именно третите лица да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от обществената поръчка.

Всеки участник по своя преценка може да предложи и други (допълнителни) експерти с оглед срочното и качествено изпълнение на поръчката. Лицата се описват в отделен списък и следва да отговарят на изискванията на възложителя посочени в т. 7.2.2. от документацията за участие.

Смяната на член на екип/добавяне на нов член става след предварително съгласуване с Възложителя, като всеки от новопредложените членове трябва да отговаря на изискванията на възложителя посочени в т. 7.2.2. от документацията за участие.

Изпълнителят и експертите са длъжни да спазват правилата за избягване конфликт на интереси, опазване на поверителност на информацията, етични правила и други, които са приложими при изпълнението на обществената поръчка.

**VІІІ. УКАЗАНИЯ ЗА ПОДГОТОВКА И ПРЕДСТАВЯНЕ НА ОФЕРТАТА.**

При подаване на оферта участникът декларира липсата на основанията за отстраняване по чл. 54, ал. 1, т. 1 - 5 и т. 7 от ЗОП и съответствие с критериите за подбор чрез представяне на съответните декларации (№№ 5, 6, 7 и 8) и изискуемите към тях документи. В случай, че участникът ще използва подизпълнители, същите следва да предоставят декларации по чл. 54, ал. 1, т. 1 - 5 и т. 7 от ЗОП и съответствие с критериите за подбор чрез представяне на съответните декларации (№№ 5, 6, 7 и 8) и изискуемите към тях документи, в зависимост от вида и дела, който ще изпълняват.

Когато участниците предвиждат участие на подизпълнител/и при изпълнение на поръчката, посочват в офертата си всеки подизпълнител (Декларация по Приложение № 2.1) и дела от поръчката, който ще му възложат. В този случай участниците трябва да представят доказателство за поетите от подизпълнителя/ите задължения – декларация по Приложение № 2.2. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.

Всички документи трябва да бъдат попълнени на български език, без поправки и/или изтривания, и представени в съответствие с предоставените от възложителя образци, чиито условия са задължителни за участниците и не могат да бъдат променяни. Неспазването на изискването е основание за отстраняване от участие в поръчката.

Участниците могат да посочат в офертите си информация, която смятат за конфиденциална във връзка с наличието на търговска тайна. Участниците не могат да се позовават на конфиденциалност по отношение на предложенията от офертите им, които подлежат на оценка.

Документите в офертата трябва да са подписани само от лица с представителни функции, назовани в документа за регистрация в Агенцията по вписванията – Търговски регистър или в удостоверението за актуално състояние, или от изрично упълномощени за това лица (с изключение на изискуемите документи, които обективират лично изявление на конкретно лице и не могат да се подпишат и представят от пълномощник). Във втория случай в офертата трябва да се представи документ за упълномощаване за изпълнението на такива функции.

Когато за някои от документите е посочено, че може да се представи чрез “заверено копие”, за такъв документ се счита този, при който върху копието на документа представляващият участника е записал “Вярно с оригинала”, поставил е собственоръчен подпис със син цвят под заверката, както и свеж печат.

Документите (офертата), свързани с участието в обществената поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на следния адрес: гр. София, ул. „Триадица” № 8, деловодство на Министерство на енергетиката.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката.

Когато документите, свързани с участието в обществената поръчка, се представят чрез пощенска или друга куриерска услуга, разходите са за сметка на участника, както и рискът от забава или загубване на офертата.

Подаването на оферта се извършва от 09:30 ч. до 17:30 ч. всеки работен ден до изтичане на срока, посочен в обявата за обществена поръчка.

Не се приемат за участие оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

До изтичането на срока за подаване на оферти всеки участник може да промени, да допълни или да оттегли офертата си.

**ІХ. ПОЛУЧАВАНЕ НА ДОКУМЕНТАЦИЯ ЗА УЧАСТИЕ В ОБЩЕСТВЕНАТА ПОРЪЧКА. ОБМЕН НА ИНФОРМАЦИЯ.**

Документацията за обществената поръчка е публикувана в Профила на купувача на възложителя, като е предоставен неограничен, пълен, безплатен и пряк достъп до нея.

В електронната преписка на поръчката в Профила на купувача възложителят ще публикува всички съобщения до участниците, разяснения по документацията за участие и други документи в съответствие с чл. 42 ЗОП. С публикуването на документите на Профил на купувача се приема, че заинтересованите лица и/или участниците са уведомени относно отразените в тях обстоятелства, освен ако друго не е предвидено в ЗОП.

Обменът на информация по повод и във връзка с настоящата обществена поръчка е в писмен вид, като се използват електронни средства за комуникация, пощенска или друга подходяща куриерска услуга или комбинация от тях и електронни средства.

**Х. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ. КРИТЕРИЙ ЗА ОЦЕНКА НА ОФЕРТИТЕ. МЕТОДИКА ЗА ОЦЕНКА НА ОФЕРТИТЕ.**

Възложителят със заповед определя нечетен брой лица, които да разгледат и оценят получените оферти. По отношение на комисията не трябва да е налице конфликт на интереси с участниците, за което представят на възложителя декларация след получаване на списъка с участниците и на всеки етап от поръчката, когато настъпи промяна в декларираните данни.

Отварянето на офертите ще се извърши на датата, часа и мястото съгласно обявата.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Съгласно чл. 70, ал. 1 от ЗОП, обществените поръчки се възлагат въз основа на икономически най-изгодната оферта.

Икономически най-изгодната оферта за участие в настоящата обществена поръчка ще бъде определена въз основа на критерия за възлагане „най-ниска цена“, съгласно чл. 70, ал. 2, т. 1 от ЗОП.

За оферта с най-ниска цена ще се счита тази, в която е предложена най-ниска обща цена за изпълнението на обществената поръчка.

**ХІ. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА.**

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

Възложителят ще сключи писмен договор за обществена поръчка с определения изпълнител в 30-дневен срок от датата на определяне на изпълнителя, при условие че при подписване на договора определеният изпълнител изпълни задължението по чл. 67, ал. 6 ЗОП. Документите се представят и за подизпълнителите и третите лица, ако има такива. За доказване на липсата на основания за отстраняване участникът, избран за изпълнител, представя документите по чл. 58, ал. 1, т. 1 и 2 ЗОП. Възложителят няма да изисква документи, които вече са му били предоставени или са му служебно известни, както и представянето на документите по чл. 58, ал. 1, т. 1 и 2 ЗОП, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

Когато определеният изпълнител е неперсонифицирано обединение на физически и/или юридически лица договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Срокът на договора, който ще бъде сключен с определения за изпълнител участник, е съгласно проекта на договор – Приложение № 4.

Когато определеният за изпълнител участник е посочил в офертата си, че при изпълнението на обществената поръчка ще използва подизпълнител/и, той сключва договор договор/и за подизпълнение с посоченият/ите в офертата му подизпълнител/и в 3-дневен срок от сключване на договор за обществената поръчка. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят е длъжен да предостави копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

**ХІІ. ДРУГА ИНФОРМАЦИЯ**

Участниците са длъжни да уведомяват възложителя за всички промени в декларираните обстоятелства, писмено в 3-дневен срок от настъпването на съответната промяна.

За неуредените в настоящата документация въпроси, се прилагат разпоредбите на Закона за обществени поръчки, Правилника за прилагане на закона за обществените поръчки, Търговския закон, Закона за задълженията и договорите, както и приложимите национални и международни нормативни актове, съобразно предмета на поръчката.

**ХІІІ. ПРИЛОЖЕНИЯ № 1 – 10**

а отдел БФС